TTA รุกคืบธุรกิจ Delivery เปิดตัว “D.I.Y. Taco Kit” โกยรายได้ช่วง “โควิด” หนุนผลงานโต
TTA รุกคืบธุรกิจ Delivery เปิดตัว "D.I.Y. Taco Kit" โกยรายได้ช่วง "โควิด" หนุนผลงานโต
22 มิ.ย. 2563

นายเฉลิมชัย มหากิจศิริ กรรมการผู้จัดการใหญ่ และประธานเจ้าหน้าที่บริหาร บริษัท โทรีเซนไทย เอเยนต์ซีส์ จำกัด (มหาชน) หรือ TTA และกรรมการ บริษัท สยาม ทาโก้ จำกัด เปิดเผยว่า การแพร่ระบาดของเชื้อไวรัสโควิด-19 ได้ส่งผลให้การใช้ชีวิตแบบเดิมๆ เปลี่ยนไปสู่ New Normal พวกเราใส่ใจเรื่องความสะอาด และการเว้นระยะห่าง (social distancing) กันมากขึ้น ท่ามกลางวิกฤตที่เกิดขึ้นส่งผลให้ธุรกิจอาหารต้องปรับตัวครั้งใหญ่ เมื่อผู้บริโภคไม่กล้ามารับประทานอาหารที่ร้าน ปรากฏว่าธุรกิจ Food Delivery ได้รับความนิยมเพิ่มขึ้นทันทีจากนโยบาย Work from Home และส่งผลให้ยอดขาย Taco Bell มาจากช่องทาง Delivery เติบโตอย่างก้าวกระโดดเช่นกัน
ดังนั้น ทาโก้ เบลล์ จึงเล็งเห็นโอกาสดีที่จะทำการปฏิวัติวงการทาโก้แบบบูรณการไปเลย ด้วยการเปิดตัว D.I.Y. Taco Kit ในประเทศไทยเป็นครั้งแรก เพื่อให้ลูกค้าได้สนุกกับการรับประทานทาโก้อร่อยๆ ที่สะอาด ถูกสุขอนามัย ได้ทุกที่ ทุกเวลา ด้วยฝีมือการปรุงรสชาติตามความชอบที่แตกต่างกันของแต่ละคนอย่างเต็มที่”
D.I.Y. Taco Kit มาในรูปแบบ Box Set อร่อยง่ายได้ทุกที่ ไม่ต้องต่อคิวรอ ลูกค้าเพียงเปิดกล่องก็จะพบกับแป้งตอติญ่าแบบกรอบ หรือแบบนิ่ม (แล้วแต่จะเลือก) จำนวน 4 ชิ้น กล่องใส่เนื้อบดหรือไก่บด (แล้วแต่จะเลือก) ที่ผสมเครื่องเทศสูตรเฉพาะแบบเม็กซิกันสไตล์มาให้แล้ว รวมถึงยังมีผักกระหล่ำ มะเขือเทศ ซอสพริก ซาวครีม เชดด้าชีส แถมยังจัดให้พิเศษด้วย พิโก เดอ กายโย (ซัลซ่า) และกัวคาโมเล ที่เมนูทาโก้ ซูพรีม ปกติทั่วไปจะไม่มีให้ โดยวัตถุดิบทุกอย่างห่อและบรรจุใส่กล่องปิดฝามิดชิด รับรองความสะอาดถูกสุขอนามัย ซึ่งลูกค้าสามารถครีเอทเมนู ทาโก้ ซูพรีม ในแบบฉบับของตัวเอง เพิ่มรสชาติความอร่อยและความสนุกสนานไปได้อีกมากมาย
ปัจจุบัน ร้านทาโก้ เบลล์ ทั้งหมด 6 สาขา เปิดให้บริการแล้ว ได้แก่ สาขา เดอะ เมอร์คิวรี่ วิลล์ ชิดลม, สาขาสยามพารากอน, สาขาเซ็นทรัลปิ่นเกล้า, สาขาสามย่าน มิตรทาวน์, สาขาเซ็นทรัล เวสต์เกต และสาขาสุขุมวิท ซอย 11 โดย ทาโก้ เบลล์ ทุกร้าน ปฎิบัติตามมาตรการความปลอดภัยอย่างเคร่งครัดตามนโยบายของรัฐบาลและนโยบายศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 (โควิด – 19)